b'\n_START_ARTICLE_\nMont-Saint-Aignan\n_START_SECTION_\nGeografija\n_START_PARAGRAPH_\nKraj le\xc5\xbei vrh gri\xc4\x8da, severno od sredi\xc5\xa1\xc4\x8da Rouena.\n_START_SECTION_\nAdministracija\n_START_PARAGRAPH_\nMont-Saint-Aignan je sede\xc5\xbe istoimenskega kantona, v katerega je poleg njegove vklju\xc4\x8dena \xc5\xa1e ob\xc4\x8dina D\xc3\xa9ville-l\xc3\xa8s-Rouen z 31.706 prebivalci. Kanton je sestavni del okro\xc5\xbeja Rouen.\n_START_SECTION_\nZgodovina\n_START_PARAGRAPH_\nOb\xc4\x8dina je bila ustanovljena v 19. stoletju z zdru\xc5\xbeitvijo dveh do tedaj samostojnih ob\xc4\x8din Saint-Aignan (Sanctum-Ananum, prvikrat omenjen v 12. stoletju) in Mont-aux-Malades (Monte Infirmorum iz okoli 1251)._NEWLINE_V kraju je dal angle\xc5\xa1ki kralj Henrik II. leta 1176 postaviti cerkev, posve\xc4\x8deno Thomasu Becketu kot poskus oddol\xc5\xbeitve za njegovo vlogo pri umoru Canterburyjskega nad\xc5\xa1kofa.\n_START_SECTION_\nSplo\xc5\xa1no\n_START_PARAGRAPH_\nMont-Saint-Aignan je rojstno mesto francoskega kolesarja Jacquesa Anquetila (1934-1987), petkratnega zmagovalca dirke po Franciji.'